Voornagte Kaapstad 1 Ver en naby in die warm nag sprei hoë ligte deur die duister, wyk rotte voor die motors wat nog peins en kruie. Dit was ’n “gawe” aand van katkisasiewoorde en glo saamtas na die Waarheid. Ek maak my kamerdeur maar oop op die Eensaamheid. 2 Terwyl die prostituutjie slaap, terwyl my rentjie slaap, wil ek vreeslik baie dink, maar ek dink net aan sy slaap, aan niks anders nie. Miskien tog aan die liggaam wat net syne is en wat hy glo gee aan my. 3...